सबसे बड़ा ताप तो मन का ही होता है | मन पर बोझा ( विचारों का , तनाव का ) होते ही आप वर्तमान में ध्यान केंद्रित नहीं कर पाते | जो ऊर्जा आप सृजन में लगा सकते थे वो ऋणात्मक होती चली जाती है | ये किसी भी सीमा तक जा सकती है | क्या आप जानते हैं कि बहुत सारी दैहिक बीमारियाँ भी हमें हमारी नकारात्मक सोच के कारण मिलती हैं | नकारात्मक विचारों के रहते हमारी प्राण-शक्ति कम होती चली जाती है , प्रतिरोधात्मक शक्ति कम काम करती है | कहा गया है कि ''स्वस्थ्य शरीर में ही स्वस्थ्य मस्तिष्क निवास करता है '' अगर हम ऐसे कहें कि " स्वस्थ्य मस्तिष्क ही स्वस्थ्य शरीर वहन कर सकता है " तो कैसा रहे ?